Lokaliteten er undersøkt ved prøvestikkserie. Det ble tatt 13 50x50 cm prøvestikk, dvs. 3,25 m2. Jordmassene ble vannsåldet i 4 mm netting. Stratigrafi: Lag 1 - Brun torv, opp til 20 cm tykt. Lag 2 - Brun sand og grus. Laget var funnførende. Vanskelige jordbunnsforhold og i hovedsak vannrullede avslag viser til usikre og forstyrrede funnforhold,noe som gjorde at lokaliteten ble nedprioritert og ikke nærmere undersøkt. Lokaliteten ble frigitt etter avsluttet undersøkelse.

Lokaliteten ble undersøkt ved en prøvestikkserie. Det ble tatt 5 50x50 cm prøvestikk med spade og gravd fire kvadranter på 50x50 cm, til sammen 2,25 m2. All utgravd jordmasse er vannsåldet i 4 mm netting. Stratigrafi: Lag 1 - Brun torv, opp til 30 cm tykt. Lag 2 - Grus og mye stor stein. Lok. 26 omfatter et funnareal på nindre enn 10 m2. Funnforholdene vurderes som usikre på grunn av de vannrullede funnen og til dels vanskelige vanskelige jordbunnsforhold med grov steinmasse. Lokaliteten ble derfor nedprioritert og ikke nærmere undersøkt. Lokaliteten ble frigitt etter avsluttet undersøkelse.

Lokaliteten er undersøkt ved prøvestikkserie. Det ble tatt 5 50x50 cm prøvestikk (1,25 m2). Jordmassene er vannsåldet i 4 mm netting. Stratigrafi: Lag 1 - Brun torv, opp til 20 cm tykt. Lag 2 - Brun torv- og litt grusblandet sand, omlag 10 cm tykt. Laget er funnførende. Lag 3 - Grå sand og grus. Lok. 29 omfatter et funnareal som er mindre enn 10 m2. Funnforholdene vurderes som usikre bl.a. på grunn av at flintfunnene er svakt vannrullet. Lokaliteten ble derfor nedprioritert og ikke nærmere undersøkt.
Kulturminnet er fjerna.

Fornminne 1-?: Gammetufter, ikke oppmålt. Utgjør en av gruppen i en samling på 5 tuftelokaliteter som strekker seg fra NNV til SSØ i nesten rett linje. (3585 P 6 X2-6). Påvist av Aage Pedersen og sønn.
4.2 (Samisk kulturminne fra år 1917 eller eldre)

Lokaliteten ble avtorvet med maskin og renset opp for hånd. 37 m2 ble gravd ut i kvadranter på 50x50 cm. To gravningslag (1 og 2) på 5 cm tykkelse ble gravd. Alle utgravde jordmasse ble vannsåldet i 4 mm netting, og noen kvadranter med 2 mm netting. Stratigrafi: Lag 1 - Brun, svakt sandblandet torv, opp til 16 cm tykt. Lag 2 - Gråbrun sand og grus med spredte trekullbiter, 5-10 cm tykt. Funnarealet på lokaliteten omfatter 26,25 m2. Funnførende sjikt er tynt (10 cm) samtidig som torvdekket over kun er opp til 10 cm tykt. En må regne med at lokaliteten er forstyrret av aktivitetene i tilknytning til fvt.tuften som ligger like ved. Funnspredningen er vanskelig å tolke. Funnene er konstentrert til to områder på flaten, men her er ikke store ansamlinger av funn (opp til 8 funn pr. kvadrant). Redskapsfunn og kjerner ligger hovedsaklig i østre del av feltet. Sammensetningen av funnene virker homogen med kun en bosetningsfase. Likevel vurderes funnkonteksten som usikker.
Kulturminnet er fjerna. Det er fylt ut massar på staden, og naturgassleidning til Mongstad går gjennom området.

Lokaliteten ble avtorvet med maskin og håndkraft over et omlag 200 m2 stort område. Under avtorvingen ble det i tillegg til steinalderlokaliteten avdekket en folkevandringstidstuft. På feltet vest for tuften ble det gravd to gravningslag a 5 cm i første omgang i 50x50 cm store gravningsenheter, deretter ble det krafset over for å avdekke eventuelle strukturer knyttet til jernaldertuften. Svært få steinalderfunn ble gjort dypere ned enn 10 cm, både ved dette arbeidet og i prøvestikkene. Funnførende jordmasser ble vannsåldet i 4 mm netting. Stratigrafi: Lag 1 - Brun/svart torv, opp til 10-15 cm tykt. Lag 2 - Brun sand og grus med tett steinpakning, spesielt i søndre del av feltet. I tillegg ble det lagt ut en testsjakt for å kontrollere hvor dype funnførende lag var. Her var stratigrafien som følger: Lag 1 - Lysere og mørkere brun sandblandet torv med spredt trekull og en del stein i øvre del, stedvis jernutfelling. Småsteinene bar preg av å være skjørbrent. Laget var opp til 30 cm tykt. Lag 2 - Brun/gulbrun jevnfordelt sand og en del stein, spredt trekull. Lag 1 var funnførende. Funnførende sjikt var tykkere og mer trekullholdig i denne delen av feltet, mens funntettheten var lavere. Fem ildsteder ble avdekket, men fire av disse gav dateringer til jernalder. Et av ildstedene inne i tufta ble datert til mellomneolitikum, og kan trolig knyttes til steinalderlokaliteten her. Lokaliteten omfatter et funnareal på 200 m2 og funnene dateres typologisk til mellom- og senneolitikum. Steinalderlokaliteten er imidlertid forstyrret av bygging av og aktiviteter knyttet til en tuft fra folkevandringstid, og funnkonteksten vurderes derfor som dårlig.
Kulturminnet er fjerna. Det er fylt ut massar på staden, og naturgassleidning til Mongstad går gjennom området.

Lokaliteten ble undersøkt ved en prøvestikkserie. Det ble tatt 14 50x50 cm prøvestikk, til sammen et areal på 3,5 m2. Jordmassene ble vannsåldet i 4 mm netting. Stratigrafi: Lag 1 - Brun torv, opp til 30 cm tykt. Lag 2 - Brungrå sand, opptil 20 cm tykt. Noe trekullblandet. Lag 3 - Mørk brun grus på fjell. Funnområdet på lok. 32 beregnes som mindre enn 20 m2. Innenfor dette området lå funnene spredt. Vanskelige stratigrafiske forhold og forekomst av vannrullet flint gjorde at lokaliteten ble nedprioritert og ikke nærmere undersøkt.
Kulturminnet er fjerna.

27,5 m2 ble avtorvet for hånd og gravd i kvadranter på 50x50 cm. Det ble gravd opp til 4 mekaniske sjikt på 5 cm. Gravningslagene startet ved overgangen mellom lag 2 og 3. All utgravd masse ble vannsåldet i 4 mm netting. Stratigrafi: Lag 1 - Brun/gråbrun noe sandblandet torv. Lag 2 - Brun torvblandet sand, med grus, småstein og mye trekull. Lag 3 - Som lag 2, men mindre trekull. Lag 4 - Lys gråbrun sand; flekkvis rent grå. Lag 2 hadde karakter av kulturlag, dvs. sand og torvmateriale iblandet trekull og funn. Under gravningen ble kulturlaget vurdert til blant annet å bestå av trekull nedvasket fra lok. 17. Det ble ikke tatt ut dateringsprøver på grunn av faren for innblanding av trekull fra flere bosetningsfaser. Lok. 33 som typologisk er datert til tidligneolitikum, omfatter et funnareal på 18 m2 med en konsentrert forekomst av rhyolitt og kvartsitt midt på lokalitetsflaten. Til tross for en antatt innblanding av kulturlag og funn fra lok. 17, indikerer den konsentrerte funndistribusjonen at den tidligneolittiske fasen kan avgrenses relativt sikkert. Funnkonteksten vurderes derfor som relativt god.
Kulturminnet er fjerna.

50 m2 ble avtorvet med håndkraft. Hele lokaliteten er gravd ut i kvadranter på 50x50 cm i mekaniske gravningssjikt på 5 cm, bortsett fra profilen langs 49,5x og 44,5y som er gravd i 10x50x50 cm enheter. All utgravd jordmasse er vannsåldet i 4 mm netting. Stratigrafi: Lag 1 - Brun torv, opp til 20 cm tykt. Lag 2 - Rød/brun sand og grus. Funnførende. Lag 3 - Lett sandblandet og trekullblandet torv, opp til 10 cm tykt. Funnførende. Det ble påvist en ryddet og planert flate på lokaliteten, i tillegg til to små groper som delvis var fylt av trekullblandet masse. Lokaliteten omfatter et funnareal på 28 m2, og selv om funnene fortsetter utenfor feltkantene mot vest, sør og øst, er det trolig ikke vesentlig større enn dette. Funntettheten er svært lav i ytterkantene og med maksimum 13 funn i en kvadrant på den midtre delen av lokalitetsflaten. To funnkonsentrasjoner tolkes som aktivitetsområder - et i nordre del (A) og et i søndre del (B) av feltet. Funnkonteksten ble vurdert som god. Lokaliteten ble sannsynligvis frigitt etter avsluttet utgravning.

Lokaliteten er undersøkt ved prøvestikkserie. Det ble tatt 10 50x50 cm prøvestikk, og i tillegg ble tre 50x50 cm kvadranter gravd i forbindelse med et av de funnførende prøvestikkene, til sammen 3,25 m2. To gravningslag på 5 cm ble gravd. Gravningsforholdene var vanskelige på grunn av vannsig. Utgravd masse ble vannsåldet i 4 mm netting. Stratigrafi: Lag 1 - Brun torv, opp til 55 cm tykt. Lag 2 - Gulbrun sand/grus/småstein med enkelte spredte trekullbiter. Bunn av torv og øvre del av sand/grus var funnførende. Funnområdet beregnes til å være mindre enn 10 m2. Funnkonteksten ble vurdert som usikker på grunn av de vanskelige jordbunnsforholdene. Lokaliteten ble derfor nedprioritert og ikke nærmere undersøkt. Lokaliteten ble frigitt etter avsluttet undersøkelse.